***Zápisnica 3/2020 z rokovania OV MsČ Černová***

***zo dňa 2. 10. 2020.***

*A. Otvorenie*

*B. Schválenie programu rokovania s týmito bodmi:*

*Program rokovania:*

1. *Informácia o postupe pozemkových úprav pre IBV Hríby*
2. *Plnenie investičného plánu a plán opráv pre rok 2020*
3. *Návrh investičného plánu na rok 2021 (mesto aj VSR)*
4. *Menovité opravy – zaslaná požiadavka 2021*
5. *Čerpanie a zostatok dotácie pre mestskú časť*
6. *Kontrola úloh z posledného rokovania OV*
7. *Diskusia, rôzne (pietne spomienky,115 rokov DOS, škola – podkrovie, zimná údržba, dopravné požiadavky, DHZ, auto, TJ MAJ, farnosť,...)*
8. *Úlohy a uznesenia z rokovania*
9. *Záver*

*C. Rokovanie podľa schváleného programu:*

***1. IBV Hríby (výkup pozemkov, ďalší postup JPU)***

*Projekt JPU Ružomberok Černová - Hríby pokračuje podľa plánu a schváleného harmonogramu. Ukončenie JPU je stanovené na 12/2020.*

*Poslanec MsZ informoval, že začal pripravovať projekt pre Územné rozhodnutie, v rámci neho najskôr PD pre (vodovod a kanalizácia).*

*Tiež inicioval stretnutie so zástupcami SSP a SSE a vedením mesta aby pripomienkovali, resp. navrhli technické riešenie prekládok jestvujúcich NN a VN vedení v zmysle nového územného plánu - zóny v obvode IBV Černová - Hríby.*

*Po ukončení rokovaní zhotoviteľa JPU s jednotlivými vlastníkmi pozemkov v obvode IBV Hríby (v roku 2020) bolo zistené, že vlastníci nemajú záujem predať mestu pozemky za ich novo navrhnutú cenu 15,90€/m2.*

*Pozemky v obvode IBV Hríby sú na predaj možným stavebníkom len od pôvodných vlastníkov, ktorí sú vedení v Katastri nehnuteľnosti. Mesto nemá na predaj žiadne stavebné pozemky. SPF zastupuje v JPU Hríby vlastníkov, ktorí sú zatiaľ neznámi a nemajú založený LV.*

*V tomto čase zhotoviteľ JPU v koordinácii s OÚ odbor pozemkový a lesný pripravujú zásady na umiestenie nových pozemkov, ktoré schvaľuje predstavenstvo JPU. V prípade, že situácia s pandémiou nám umožni verejné zhromažďovanie, zvoláme verejný hovor všetkých účastníkov konania JPU, kde vysvetlíme ľuďom ďalšie záverečné kroky smerujúce k úspešnému ukončenia JPU- „komasácie“.*

*Po ukončení procesu JPU Hríby (12/2021) bude ukončená tzv. stavebná uzávera a na novovytvorených stavebných parcelách sa začne vydávať územné a stavebné povolenie pre jednotlivých vlastníkov.*

***2. Plnenie investičného plánu a plán opráv pre rok 2020*** *(k 31. 9. 2020)*

* *Realizácia komplexnej rekonštrukcie ul. Včelárska*
* *Doplnenie verejného osvetlenia (ul. Dolná)*
* *PD pre stavebné povolenie pre revitalizáciu Park Černová*
* *PD pre realizáciu verejného plynovodu – Stará Černová*
* *PD pre nadstavbu MŠ Černová (architektonická štúdia)*
* *Detský mobiliár do MŠ a do parku Stará Černová*
* *Postupná oprava výtlkov a jám na cestách a chodníkoch v Černovej v zmysle zaslaných materiálov.(zatiaľ len Slnečná, Račkov, otočka MAD)*
* *Oprava plota na hornom cintoríne*
* *Vyčistené všetky cestné dažďové vpuste a žľaby*
* *Opravené schody na Dome smútku, natreté zábradlie*
* *Doplnené verejného osvetlenia ul. Dolná*
* *Náter drevenej šindľovej strechy na dome A. Hlinku*

***3. Návrh investičného plánu na rok 2021 (mesto aj VSR)***

 *A. Investičný plán:*

* *Realizácia prvej etapy dokončenia verejného plynovodu v Starej Černovej (platné UR aj SP)*
* *Realizácia prvej etapy revitalizácia Park Černová (platné ÚR, proces SP - ukončenie v roku 2020*
* *Doplnenie verejného osvetlenia (ul. Pri Váhu - ku futbalovému ihrisku, ul. Dolná a ul. Nová)*
* *Dataprojektor s reproduktorom a plátnom do rokovacej miestnosti OV v KD Andreja Hlinku*
* *Detský mobiliár do areálu TJ Máj Černová (na plochu pri umelej tráve, ktorá nie je predmetom NZ s MFK)*

1. *Investičný plán - majetkové vysporiadanie, PD, inžinierska činnosť:*
* *Realizácia chodníka pre peších pozdĺž štátnej cesty 1/18 Camino - odbočka na Klačno - dĺžka 130 m (PD je hotová, len vysporiadanie pozemkov od správcu konkurznej podstaty za BZVIL a Texikom a následne proces SP)*
* *Prekrytie potoka na ul. Ku ihrisku – rozšírenie komunikácie (len PD)*
* *Vodorovné značenie – odbočovací pruh na ul. Čutkovská (návrh PD od Ing. Lukáča)*
* *Dopravný projekt obmedzenia vstupu nákladnej dopravy na ul. Pri Váhu a Čutkovská*
* *Vodorovné značenie – kruhový objazd na križovatke Čutkovská a Klačno -*

*(len PD)*

***4. Menovité opravy - Požiadavka MsČ Ružomberok - Černová do investičného plánu VSR Ružomberok a. s. pre rok 2021***

1. ***Investície:***
2. *Projektová dokumentácia pre územné rozhodnutie v lokalite IBV Černová - Hríby v zmysle platného územného plánu - zóny a schváleného uznesenia č. 95/2018 časť d. bod I. (MsZ 16. 5. 2018)*
3. *Komplexná rekonštrukcia opotrebovaného vodovodného potrubia DN 150 „šedá liatina“ (rok výstavby 1922 Šimiace - Černová) najmä na ulici Nová. V danej lokalite je za posledné roky realizovaných VSR a. s. viac ako 15 opráv (výkopovou metódou) na prestarnutom vodovodnom potrubí v dĺžke cca 500 m, čo výrazne znižuje kvalitu vody a najmä asfaltovej komunikácie.*
4. *Realizácie koncepčných opatrení pre zvýšenie tlakových pomerov vody (v zmysle zákona č. 442/2002 o verejných vodovodoch a kanalizáciách) na verejnom vodovode na uliciach Hôrky, Jánošíkova a Včelárska, napr. odstránením jestvujúcich porúch na prívodnom potrubí, príp. doplneným ATS .*

***B. Menovité opravy VSR, a.s. – zaslaná požiadavka 2021:***

1. *Oprava poškodených asfaltových komunikácii pri vodovodných kanalizačných poklopoch na uliciach Pri Váhu, Čutkovská a Priehradka z dôvodu nekvalitného asfaltu a nedostatočného zhutnenia pri spätných terénnych úpravách po montáži armatúr .*
2. *Oprava a opätovná realizácia prevádzky jestvujúcich exteriérových vodovodných výtokových stojanov na ul. Andreja Hlinku.*
3. *Postupná oprava výtlkov a jám na cestách a chodníkoch v Černovej v zmysle zaslaných materiálov. (databáza zaslaná mestu - marec 2019)*
4. *Priečne dažďové žľaby - ul. Jánošíkova, na ul. Priehradka*

***5. Čerpanie a zostatok dotácie pre mestskú časť***

*Pokladníčka OV MsČ K. Kováčová informoval členov OV o priebežnom čerpaní dotácie pre našu MsČ. Zostatok pre čerpanie do konca roka je 1270 €. Predpoklad plnenie, dôchodcovia, spevokol, DHZ, aktivity zimne – Mikuláš, misijný koláč, vianočný punč....*

***6. Kontrola úloh z posledného rokovania OV***

*- Vytvoriť na stránke cernova.sk sekciu pre spevokol Máj (T. Záhorec) –úloha trvá*

*- Pripraviť brigádu na fare a opraviť meraný plot a jeho prestrašenie - hotové*

*- V spolupráci s farnosťou zabezpečiť kosenie a údržbu spodného cintorína –hotové*

*- Zabezpečenie nového osvetlenia kríža na Troch vrchoch – hotové*

*- Obnova studničiek v chotári - priebežne sa plní v spolupráci s turistickým. oddielom*

***7. Diskusia, rôzne***

*- Do konca novembra určiť pracovnú skupinu, ktorá sa bude venovať celému projektu Pátra Vendelína Javorku - termín je 10/2021 (pamätník.- busta, odborná konferencia, sv. omša, odhalenie program pri pamätníka, kultúrny program a panelová diskusia v KD, divadelné predstavenie...).*

***-***  *VKK - požadujeme zvýšiť početnosť pristavovania VKK. Minulý rok boli VKK každý týždeň , tento rok len 3 x.*

*- Vybavili sme ojazdené vozidlo pre DHZ Černová. (spolupráca OV, DHZ)*

*- Po dohode s riaditeľkou školy a vedúcim odboru školstva na MÚ Ing. Pažítkom bude brigáda na škole (vypratanie podkrovia), poslanec MsČ zabezpečí VKK.*

*- HR Farnosti, ZŠ a OV  objednali PD na komplexnú rekonštrukciu podkrovia školy (tri triedy , jedna malá technická učebňa , toalety a 2 kabinety, v mesiaci december bude realizačný projekt zverejnený na cernova.sk.*

*- Občania sa sťažujú, že máme nefunkčnú chladničku v dome smútku (poslanec bude žiadať opravu).*

*- Na poslednom MsZ bolo poslancovi schválené, že všetky svahovité cesty v Starej Černovej budú v zime prioritne udržiavané (solené a odhrnuté) max. do 12. 00 hod nasledujúceho dňa.*

*- Na ihrisku TJ Máj bude zrealizované oplotenie ihriska s umelej trávou s výškou 3,5m. Ihrisko bude uzamknuté a využívané len pre potreby TJ Máj a občanov.*

*- Tohto roku si náš divadelný súbor Máj pripomína 115 rokov od založenia.*

*- Naše združenia spolu s OV zorganizovali v septembri 8. ročník cyklopretekov Čutkovského šlaku.*

*- V mesiaci október budeme realizovať opravu asfaltového povrchu ciest na ul. Hôrky a západnú časť ul. Včelárska.*

*- Pretek Beh ku krížu v roku 2020 nebude. (pandémia COVID)*

*- V októbri 2020 bude neverejná pietna spomienka pri Pomníku černovských martýrov a pri historickom humne.*

*- Pre sprísnené opatrenia v súvislosti s COVID 19 OV v spolupráci s HR Farnosti zabezpečí nákup a inštaláciu interiérovej kamery v kostole a vonkajšieho reproduktora.*

*- Na podnet občanov MsČ poslanec prostredníctvom pracovníkov VPP zabezpečí údržbu krovín a kríkov v okolí kostola a dolného cintorína a zabezpečí údržbu detských parkov a zastávok MAD v Černovej.*

***8. Úlohy a uznesenia z rokovania***

* *Vytvoriť na stránke cernova.sk sekciu pre spevokol Máj (T. Záhorec)*
* *Pripraviť brigádou na škole (vypratanie podkrovia)*
* *Zabezpečiť pristavenie VKK na školský dvor*
* *Zimná údržba, zmena v intenzite čistenia dohodnutá s oddelením technickej správy na MÚ – kontrolovať cez OV a cez obyvateľov*
* *Zabezpečiť pevnú kameru a ozvučenie do kostola*
* *Opraviť komunikáciu ul. Hôrky*
* *Zabezpečiť dodatok ku PD – plynovod len na ul. Hôrky (od RD M. Nemca po RD M. Fullu)*
* *Pripraviť neverejnú spomienku na 113. výročie Černovskej tragédie na cintoríne - kladenie vencov*
* *Zrealizovať oplotenie za západnou bránou na štadióne do konca roka 2020*
* *Zabezpečiť trvalé pristavenie kontajneru VKK na pokosenú trávu do areálu TJ*
* *Zabezpečiť označenie na zásahové vozidlo DHZ Černová*
* *Zabezpečiť PD pre rekonštrukciu strechy na KD Černová (rovná časť prístavby sa zakryje novu sedlovou strechou) - do konca rok 2020*
* *Do konca marca zvolať poradu pracovnej skupiny pre prípravu programu Vendelín Javorka 2021*
* *Zabezpečiť opravu chladiaceho boxu v dome smútku*

***9. Záver***

*Na záver poslanec poďakoval prítomným za účasť a ukončil rokovanie.*

*Najbližšie rokovanie je v pláne v januári 2021 spolu so zástupcami aktívnych spolkov a združení v Černovej.*

*Zapísal:* ***PaedDr. Richard Buroš,*** *podpredseda OV MsČ*

*Overil:* ***Patrik Habo,*** *predseda OV MsČ*

*V  Černovej, 15. 10. 2020*

*Zúčastnení: P. Habo, P. Bačkor, T.Bačkor, K. Kováčová, J. Janči, M. Hatala, T. Záhorec, D. Schnierer*